Fiji's Family Network
Message from Tolo Rarabeci
Proverbs 31:
29 - 31 – Era lewe vuqa na Yalewa era sai valavala vinaka, ia ko iko ko sa uasivi cake vei ira kece ga. A ka lasu na saweka ka sega ni yaga na mata vinaka ia na Yalewa sa rerevaki Jiova ena vakacaucautaki. Solia vei koya na vua ni ligana, ia me vakacaucautaki ko koya mai na matamata ni koro ena vuku ni nona cakacaka.
Nana, Taumada au tu ena vuku ni vuvale meu vakavinavinakataka na kalou e na nomu bula. E dua na tina Vinaka, dau Loloma, dau Loma Soli, dau Cakacaka, dau Gugumatua, dau Vosota, dau Yalo Vinaka ka dau Masu.
Na nomu Bula edau vei maroroi, dau veivakauqeti, ka dau I dusidusi ni toso. O dau vakarautaka mai na kakana me keimami dau kana kina ena veisiga, o ni dau ni vakasaqa, dau vakarautaka na neimami sulu me keimami daramaka , o ni dau ni culacula. O ni vakarautaka na ibe me keimami davo kina, o ni dau ni talitali, o ni dau vakarautaka nai coi me keimami kana kina, o ni dua ni siwa ka dau ni qoli. O ni dau ni ka kece ga e rawati kina na bula. O ni qaravi keitou na gone vata kei Tata, mai qaravi ira na luvei keimami, makubui keimami, kei ira na wati keimami. Ni dau qaravi ira talega na vulagi kei na dui kaikai keitou kauta mai vale.
E daidai keimami sana vakakila na lala ni veimaroroi ena masu. O dau masulaki keimami tu siga kei na bogi. Vinakavakalevu ena yadrayadra vaki ena masu.
Isa! sa na oti tale ga na "Please Call Me" dau veivakataqaya taki drau dau cakava tiko mai kei Dilo.
Au vakavinavinaka vei kemudou kece na tuakaqu kei na taciqu ena nomudou dau qaravi nana tu. Au via cavuta talega na noqu vakavinavinaka ena vanua e drodro mai kina na meitou wai ni sucu ena vanua ko Vusa Ratu. Vinakavakalevu nai yau talei ka susu mai ena dua na vanua sautu na Loloma. Vinaka vakalevu vei kemudou na Kuku, Nau, Nana, Momo mai Vanuavou kei Togaviti.
Au vakavinavainaka ena yavusa o Saqani ena nodra dau mai maroroi dokai voli na nodra bula na marama era vakatubu kawa ena nodatou vanua. Vakavinavinaka ena lotu, Turaga na I Talatala Qase, Vaktawa, Qase ni Koro, ena na nomuni vukea na nona tubu cake vakayalo o Nana.
Ena vukui Nana, keitou kere veivosoti ena vukena kevaka e tu na nona malumalu se vakamosia tu na yalomuni, keitou sa kerea na nomuni veivosoti kei na veisereki me gole o Nana ena vakacegu.
Vinakavakalevu na Loloma, na veisusu Nana, Moce mada me nomuni na Vakacegu ni Turaga.
Tolo Rarabeci Vakacautadra
8522 Willow Grove Way
Sacramento
Views: 190
Comment
THAT WAS A VERY POWERFUL TESTIMONY @ TRV,,,KE VAKAOQO NA NANA KECE ,,SA TUBU GA NA SAUTU NA MARAU KEI NA VINAKA,VERY TOUCHING INDEED,,GB ,,
Vinaka Na levu....
eng_Latn eng_Latn pap_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn lim_Latn eng_Latn fra_Latn fij_Latn fij_Latn